**গায়াত্রী গোবিন্দ** একজন ভারতীয় ধ্রুপদী নৃত্যশিল্পী, নৃত্য পরিচালক, বিজ্ঞাপনের মডেল ও অভিনয়শিল্পী। তিনি ভরতনাট্যম, মোহিনীঅট্টম, কুচিপুড়ি, ওট্টানমথুলাল, কথাকলি, কত্থক, কেরালানন্দনম যক্ষগণ ও নাংগিরাকুঠু নৃত্যকলায় প্রশিক্ষিত। তিনি চার বছর বয়স হতে ভারত ও বিদেশে নৃত্য পরিবেশন করছেন। তিরুবনন্তপুরমে ''সিলভার স্ট্রিক'' নামে তার নিজস্ব নৃত্য দল রয়েছে, তিনি নৃত্য পরিচালক হিসেবে সুপরিচিত। ১৬ ফেব্রুয়ারি ২০১৫-এ তিনি ফিনল্যান্ডের হেলসিঙ্কিতে বিনোদন, মাধ্যম এবং যোগাযোগ বিভাগে ২০১৫ সালের 'গোল্ডেন উইমেন অ্যাওয়ার্ড' জিতেছেন।

ব্যক্তিগত জীবন
--------------

তিনি কে এস গোবিন্দ নায়ার ও গঙ্গার সন্তান। তার স্বামী হরিকৃষ্ণান, গায়াত্রীর নৃত্য বিদ্যালয় চালু করার জন্য তাঁকে সমর্থন করেছেন। নৃত্যজগতে শিল্পী শোবহানা-কে তিনি তার ব্যক্তিগত অনুপ্রেরণাদায়ী মনে করেন।

শিক্ষা জীবন
-----------

গায়াত্রী তিরুবনন্তপুরমের হলি অ্যাঞ্জেল'স কনভেন্ট হতে বিদ্যালয় পর্যায়ের শিক্ষা অর্জন করেন। তিনি তার স্নাতক ডিগ্রি অর্জন করেছেন মার বাসিলিয়স কলেজ থেকে। সাড়ে তিন বছর বয়সে তিনি নৃত্যগুরু গিরিজা চন্দ্রন-এর রাজেত্তা নৃত্য একাডেমিতে নৃত্য কলায় দীক্ষা নেয়া শুর করেন। গায়াত্রী নৃত্যে স্নাতকোত্তর শেষ করেছেন। তিনি ফ্লোরিডা বিশ্ববিদ্যালয় থেকে *হিলিং উইল দ্য আর্টস* কোর্সটি সম্পন্ন করেছেন। এখন তিনি ডিজিটাল মিডিয়া প্রোডাকশনে ডিপ্লোমা অর্জন করছেন।

উল্লেখযোগ্য কর্ম
----------------

কর্মজীবনের শুরুতে তিনি চেন্নাইয়ের এইচসিএল টেকনোলজিসে সফটওয়্যার ইঞ্জিনিয়ার হিসাবে কর্মরত ছিলেন।

### নৃত্যকর্ম

তিনি ২০০৮ সালের এশিয়ানেট আয়োজিত ভোডাফোন ঠাকাদিমির বিজয়ী ২০১২ এবং ২০১৩ সালে তিনি প্রসিদ্ধ 'সূর্য উৎসব'-এ আবৃত্তির সাথে মোহিনীঅট্টম ও কুচিপুড়ি নৃত্য পরিবেশন করেছেন। এছাড়াও তিনি 'গন্ধরম' নামের একটি নৃত্য প্রযোজনায় অংশ নিয়েছিলেন। তার দুইটি উল্লেখযোগ্য নৃত্য প্রযোজনা হ'ল 'ভবসমথিতা' (নৃত্য, সংগীত, আলোক ক্রিয়া এবং শব্দ বৈচিত্রের যৌগিক প্রযোজনা), 'আদিপরাশক্তি' (একটি মাল্টিমিডিয়া নৃত্য প্রযোজনা)। বর্তমানে তিনি চেন্নাই এবং তিরুবনন্তপুরমে 'থাকাধিমি' নামের একটি নৃত্য বিদ্যালয় পরিচালনা করেন।

### টিভি উপস্থাপনা ও অভিনয়

তিনি কৈরালি টিভি, এশিয়ানেট, সূর্য টিভি, মাজহাভিল মনোরমা, কৈরালি উই, এশিয়ানেট নিউজ, বিটিভি, দূরদর্শন, এসিভিতে অনেকগুলি টিভি অনুষ্ঠান এবং সরারসরি সম্প্রচারিত অনুষ্ঠানের উপস্থাপনা করেছেন। নৃত্য ও অনুষ্ঠান উপস্থাপনার পাশাপাশি পণ্যের বিজ্ঞাপনে ও মঞ্চ নাটকে অভিনয় করেছেন। তার দাদুর নিজস্ব মঞ্চনাটক প্রযোজনা তিনি বিখ্যাত টি ব্র্যান্ড সোসাইটি টি'র মডেল।

সম্মাননা ও পুরস্কার
-------------------

* ২০০৭ সালে ডিএইচওএম প্রোতে প্রথম পুরস্কার বিজয়ী
* ২০০৮ সালে এশিয়ানেটের ভোডাফোন ঠাকাদিমির বিজয়ী
* ২০১৫ সালে বিনোদন, মাধ্যম এবং যোগাযোগ বিভাগে 'গোল্ডেন উইমেন অ্যাওয়ার্ড' বিজয়ী
* রাজ্য এবং বিশ্ববিদ্যালয় স্তরের যুব উত্সবগুলিতে অর্জিত পুরস্কার।

তথ্যসূত্র
---------

1. ↑  "Dancing queen"। *Thiruvananthapuram*। The Hindu। ২৭ জুন ২০০৮। ৪ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১২।
2. 1 2 3 4  "Feat of perfection"। *The Hindu* (ইংরেজি ভাষায়)। ২০১২-১২-২৭। আইএসএসএন 0971-751X। সংগ্রহের তারিখ ২০২০-০২-১৬।
3. ↑  Chris (৪ নভেম্বর ২০১১)। "A techie wedded to dance"। Deccan Chronicle। ৯ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১২।
4. 1 2  "Team work Silver Streak won the Dhoom Pro competition"। *Metro Plus Thiruvananthapuram*। The Hindu। ৭ জুন ২০০৭। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১২।
5. 1 2  "Golden Women Awards Results"। © Golden Women Awards 2015। সংগ্রহের তারিখ ১৮ অক্টোবর ২০১৫।
6. 1 2 3  "Natana Talent of Month"। Technopark, Trivandrum। ২০১০। ৩১ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১২।
7. 1 2  "In seventh heaven"। *Thiruvananthapuram*। The Hindu। ২৮ জুন ২০০৮। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১২।
8. ↑  "Gayathri Govind acts as Aadiparasakthi"। *NEWSJIZZ* (ইংরেজি ভাষায়)। ২০২০-০২-১৬ তারিখে মূল থেকে আর্কাইভ করা। সংগ্রহের তারিখ ২০২০-০২-১৬।
9. ↑  "Feat of perfection"। *Metro Plus Thiruvananthapuram*। The Hindu। ২৭ ডিসেম্বর ২০১২। সংগ্রহের তারিখ ২৮ ডিসেম্বর ২০১২।
10. ↑  "SOCIETY TEA "Women for Society - Gayathri Govind" TVC"। *MAGIC HOUR FILMS* (ইংরেজি ভাষায়)। সংগ্রহের তারিখ ২০২০-০২-১৬।

বহিঃসংযোগ
---------

* জীবনী প্রবেশদ্বার

* ব্যক্তিগত তথ্য বাতায়ন  ওয়েব্যাক মেশিনে আর্কাইভকৃত ১৬ ফেব্রুয়ারি ২০২০ তারিখে
* দ্য হিন্দু নিউজ-এ ঠাকাধিমি জয়ের প্রতিবেদন  ওয়েব্যাক মেশিনে আর্কাইভকৃত ৪ জুলাই ২০০৮ তারিখে